|  |
| --- |
| **Становище на** **администрацията на Министерския съвет***Съгласуването се извършва на основание чл. 21, ал. 5 от Закона за нормативните актове* |
| **Проект на акт:** | **Вид оценка:** |  |
| Постановление на Министерския съвет за определяне на възложителите, които са задължени да възлагат обществени поръчки при спазване на изискванията на чл.47, ал. 5 от Закона за обществените поръчки, както и на дела на чистите превозни средства спрямо общия брой превозни средства, които са предмет на доставка или се използват за извършване на услуги по чл.47, ал. 5 от Закона за обществени поръчки |
| **Становище по ред:** |  |
| **Номер и дата:** |  |
| **В отговор на №:** | 03-00-513/21.11.2023 г. |
| **Институция:** | Министерство на транспорта и съобщенията |
| **Диспозитив:** |  |
| **Основание:** |  | от Устройствения правилник на Министерския съвет и на неговата администрация |

|  |
| --- |
| Относно раздел 1 „Проблем/проблеми за решаване“:Проблемът е много общ. Транспонирането и приложението на конкретната директива не предвижда само формалното приемане на акта, а обхваща мерки, които подпомагат ефективното ѝ прилагане в националното ни законодателство. Предвид че оценката на въздействието е свързана с транспониране на делегирана директива (в случая *Директива (ЕС) 2019/1161* за изменение на *Директива 2009/33/ЕО*), **изследваният проблем по отношение** на *насърчаването на чисти и енергийноефективни пътни превозни средства*, *в частта относно обществените поръчки*, следва да бъде подробно изложен. Разделът трябва да се съдържа информация за изискванията на директивата, какви са констатираните проблеми/необходимост от приемането ѝ, какво е актуалното положение в ЕС и на национално ниво, как би следвало да се преодолеят, кои са пряко засегнатите и заинтересовани страни, кои са органите с ангажименти в процесите и т.н. Напомняме, че когато приемането на нормативния акт произтича от правото на Европейския съюз е необходимо да бъде налична цялата релевантна информация, тъй като е допустимо да се използват изводи и препоръки от изследвания и анализи на ниво ЕС. В тази връзка препоръчваме да се включат данни, примери или друга релевантна информация относно актуалното положение и уредба (например информация и данни от оценката на въздействие на ниво ЕС, от *Директива 2019/1161*, от извършени анализи и др.), както и да се опише какво е желаното положение.Относно раздел 2 „Цели“:Аналогично на раздел 1, когато става въпрос за транспониране на директиви на ЕС, оценката на въздействието следва да включва целите, залегнали в изготвените от европейските институции оценки на въздействието на съответния нормативен акт. Целите трябва да съответстват на проблема или проблемите (след определянето на конкретните проблеми по отношение на транспонирането на *Директива (ЕС) 2019/1161* в раздел 1), както и да бъдат измерими, с което ще се даде възможност в бъдеще да се установени дали поставената цел/цели са постигнати.Относно раздел 4 „Варианти на действие. Анализ на въздействията“:*Вариант 1* трябва да съдържа информация по отношение на сегашната ситуация за насърчаване на чисти и енергийноефективни пътни превозни средства в страната, а във *Вариант  2* сеописват всички процедури и конкретни предложения за определяне на кръга от възложителите и на дела на чистите превозни средства спрямо общия брой превозни средства.**Относно Анализ на въздействията:**Предвид факта, че се транспонира акт от правото на ЕС, е допустимо да се цитират както вече формулирани проблеми и цели, така и аналитични елементи и подобни, изготвени на ниво ЕС. Следва да се представят очакваните положителни икономически, социални и екологични въздействия (приходи) и негативни въздействия (разходи) върху пряко засегнатите страни. При възможност въздействията се оценяването в качествено, количествено и/или парично изражение. За повече информация: [Ръководството за извършване на предварителна оценка на въздействието](https://strategy.bg/Publications/View.aspx?lang=bg-BG&categoryId=16&Id=297&y=&m=&d=) стр. 28 – 37Относно раздел 6.4. „По какъв начин препоръчителният вариант въздейства върху микро-, малките и средните предприятия (МСП)?“:В обхвата на заинтересованите страни са включени стопански субекти, които се явяват МСП. В тази връзка следва да се ревизира твърдението *„Актът не засяга МСП“*. Относно раздел 7 „Консултации”Съгласно Закона за нормативните актове срокът за провеждане на обществени консултации не може да бъде по-кратък от 30 дни. С оглед на това следва да се посочат причините за определения по-кратък срок от 14 дни.Относно раздел 8 „Приемането на нормативния акт произтича ли от правото на Европейския съюз?“:Предлагаме в този раздел накратко да се посочат какви са конкретните изисквания на *Директива (ЕС) 2019/1161*, които следва да бъдат въведени в българското законодателство. Необходимо е да се посочи връзката към източника на извършената оценка на въздействието на ниво ЕС.Относно раздел 11 „Информационни източници:”Следва да се посочат хиперлинковете за достъп до ресурсите, налични в интернет.  |

|  |
| --- |
| \*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация. |
| \*\*   При съгласуването по чл. 32 от Устройствения правилник на Министерския съвет и на неговата администрация кръгът от въпроси, проблеми и решения, разгледани в оценката на въздействието се съпоставя с кръга от въпроси, засегнати в проекта на нормативен акт. |
| \*\*\*   На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището. |
| \*\*\*\*   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове. |
| **ЗА ДИРЕКТОР НА ДИРЕКЦИЯ** **„МОДЕРНИЗАЦИЯ НА АДМИНИСТРАЦИЯТА“:****НИКОЛИНА СТОЯНОВА**/съгласно Заповед № Н-1685 от 23.11.2023 г./ |